钦定古今图书集成/明伦汇编/氏族典/第574卷 > 完颜仲元
## 钦定古今图书集成/明伦汇编/氏族典/第574卷 > 完颜仲元

按《金史完颜仲元传》：仲元本姓郭氏，中都人。大安中，
李雄募兵，仲元与完颜阿邻俱应募，数有功。贞祐三
年，与阿邻俱累功至节度。仲元为永定军节度使，赐
姓完颜氏。仲元在当时兵最强，号花帽军，人呼为“郭
大相公。”以与阿邻相别，改河北宣抚副使。潼关失守，
仲元军趋商、虢，复至嵩、汝，皆弗及。兴定元年，复为单
州经略使，败宋人二千于龟山。四年，兼保静军节度
使，寻为劝农使。五年，为镇南节度使。元光元年，知凤
翔府事。凤翔被围，左监军石盏合喜来济军，仲元让
合喜总兵事，迁元帅右监军，授河北东路洮委必剌
猛安。正大间，为兵部尚书，卒。仲元为将，沈毅有谋，南
渡后，最称名将云。